# Ochrana osobných údajov

### Informácie o spracúvaní osobných údajov účastníkov podujatí organizovaných ZSVTS

***Vážení účastníci našich podujatí!***

**V súlade s**Nariadením Európskeho parlamentu a rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov a so zákonom č. 18/2018 Z.z. o ochrane osobných údajov a o zmene a doplnení niektorých zákonov, si Vás dovoľujeme informovať o tom, ako spracúvame Vaše osobné údaje.

**Kto je prevádzkovateľom spracúvania osobných údajov?**

Prevádzkovateľom spracúvania osobných údajov je Zväz slovenských vedeckotechnických spoločností (ďalej len „ZSVTS“), so sídlom Koceľova ulica č. 15, 815 94 Bratislava, IČO: 00419109, reg.: MV SR: VVS/1-909/90-130.

V prípade, že  by ste nás chceli kontaktovať v súvislosti so spracúvaním Vašich osobných údajov, napíšte nám na e-mailovú adresu: zsvts@zsvts.sk.

**Aké osobné údaje o účastníkoch spracúvame?**

Bežné osobné údaje, najmä tituly, meno, priezvisko, údaje o zamestnávateľovi, korešpondenčná adresa, e-mailová adresa a telefónne číslo, fotografické podobizne.

Poskytnutie a spracúvanie údajov uvedených vyššie je nevyhnutné na účasť na podujatí ZSVTS.

**Komu ďalej poskytujeme Vaše osobné údaje?**

Osobné údaje účastníkov podujatí ZSVTS môžu byť:

* zverejnené v rozsahu fotografických podobizní na účely preukazovania účasti a informovania verejnosti o činnosti ZSVTS,
* poskytnuté tretím osobám, ak sa to vyžaduje na preukazovanie účasti na podujatí, najmä zamestnávateľovi účastníka podujatia alebo inej osobe, ktorá účastníka na podujatie vyslala,
* výnimočne poskytnuté iným tretím osobám, ak to vyžaduje všeobecne záväzný právny predpis alebo oprávnený záujem ZSVTS.

**Vami vyplnené a podpísané prihlášky na podujatia sú pre nás zároveň s potvrdením o prijatí účastníckeho poplatku na náš účet účtovným dokladom, ktorý poskytujeme našim účtovníkom za účelom ich evidencie v účtovníctve.**

**Odkiaľ získavame Vaše osobné údaje?**

Osobné údaje získavame priamo od Vás, pri prihlásení na podujatie organizované ZSVTS formou vyplnenia a zaslania prihlášky.

Máme vytvorenú databázu účastníkov podujatí, ktorí sa už v minulosti zúčastnili konkrétneho podujatia, za účelom, aby sme ich mohli pozývať aj na ďalšie podujatia podobného charakteru. Takisto máme databázu potenciálnych účastníkov, v ktorej uchovávame iba ich kontaktné údaje, ktoré už boli rôznou formou zverejnené - tieto využívame na účel zaslania pozvánky na jednotlivé podujatia podľa oblasti ich pôsobenia.

Nemožnosť uchovávať osobné údaje účastníkov podujatí by mohla mať za následok nemožnosť plnenia našich povinností a ohrozenie podstaty našej činnosti a poslania.

**Na aké účely spracúvame Vaše osobné údaje?**

Vaše osobné údaje v súlade so zásadou ich minimalizácie spracúvame na účely:

* zabezpečenia priebehu podujatí, spoločenských a vzdelávacích činností ZSVTS, ich evidencia a preukazovanie účasti na plnenie zákonných a iných povinností ZSVTS,
* evidencie účastníkov podujatí a komunikácie s nimi kvôli zabezpečeniu organizácie týchto aktivít, na základe vyplnených a podpísaných prihlášok,
* vedenia účtovníctva – vyplnená a podpísaná prihláška ako doklad, na základe ktorého nám uhradíte účastnícky poplatok, je spolu **s potvrdením o prijatí platby na náš účet účtovným dokladom,**
* fotografie používame na prezentáciu činnosti ZSVTS.

**Na akom právnom základe spracúvame Vaše osobné údaje?**

* ***bez Vášho súhlasu* – na základe oprávneného záujmu ZSVTS a tretích osôb, nakoľko organizovanie podujatí je v zmysle Stanov ZSVTS jednou z podstatných foriem jeho práce, za účelom napĺňania poslania a cieľov činnosti Zväzu.**
* ***bez Vášho súhlasu* - na základe plnenia našej zákonnej povinnosti, napr.** na účely vedenia účtovníctva.

Oprávnenými záujmami ZSVTS a tretích osôb na spracúvaní osobných údajov účastníkov podujatí sú napr.: potreba zabezpečenia riadneho priebehu podujatí, evidencia a štatistika účastníkov podujatí, preukazovanie účasti tretím osobám v nevyhnutnom rozsahu a informovanie verejnosti o podujatiach a ich priebehu.

V zmysle Stanov ZSVTS (zverejnených aj na [www.zsvts.sk](http://www.zsvts.sk)) sú hlavnými cieľmi činnosti Zväzu najmä:

* vyššie povedomie spoločnosti o dôležitosti technického vzdelania a technických
disciplín,
* lepšia informovanosť verejnosti o výsledkoch práce vedcov a technikov,
* vyšší záujem mládeže o vzdelanie technického smeru a vykonávanie technických
a inžinierskych povolaní,
* efektívnejšia činnosť členských organizácií pre naplnenie ich cieľov a cieľov Zväzu.

Za účelom napĺňania týchto cieľov a poslania, ZSVTS spolupracuje so štátnymi inštitúciami a autoritami, organizuje celozväzové podujatia podporujúce výmenu skúseností a poznatkov, organizuje podujatia pre širokú verejnosť, udeľuje ocenenia, usporadúva vzdelávacie podujatia zamerané na členov aj na širokú verejnosť, vykonáva aktivity v rámci členstva v medzinárodných mimovládnych organizáciách.

Máme za to, že prihlásením sa na naše podujatia ste si vedomí vyššie uvedeného poslania a cieľov činnosti ZSVTS, a teda primerane tomu očakávate, že súčasťou podujatí je aj fotografovanie a zverejňovanie týchto fotografií v publikáciách, médiách a materiáloch prezentujúcich našu činnosť.

**Na akú dobu budeme uchovávať Vaše údaje?**

Osobné údaje budeme spracúvať počas celého trvania podujatia, po skončení podujatia môžu byť tieto osobné údaje primerane archivované na nevyhnutný čas, najmenej 10 rokov po skončení príslušného podujatia.

**Automatizované rozhodovanie:**

Na základe poskytnutých údajov ZSVTS nebude automatizovaným spôsobom prijímať rozhodnutia dôležité pre Vás ako dotknuté osoby.

**Správnosť:**

ZSVTS dbá o správnosť a aktuálnosť všetkých spracúvaných osobných údajov. Ste povinní poskytnúť nám vždy len správne, pravdivé a aktuálne údaje (vrátane povinnosti nás informovať o zmene spracúvaných osobných údajov).

### Aké máte práva v súvislosti so spracúvaním Vašich osobných údajov?

* **Právo na prístup k osobným údajom *(vrátane práva na potvrdenie, či sú osobné údaje spracúvané)***
* **Právo na opravu**
* **Právo na vymazanie (zabudnutie) *(podľa individuálneho posúdenia, či sú splnené zákonné podmienky***
* **Právo na obmedzenie spracúvania**
* **Právo na prenos údajov *(poskytnutie inému prevádzkovateľovi, ak tomu nebudú brániť žiadne zákonné prekážky)***
* **Právo namietať spracúvanie údajov na základe oprávneného záujmu ZSVTS*, môžete tak urobiť zaslaním e-mailu na adresu:*** *zsvts@zsvts.sk****.***
* **Právo podať návrh na začatie konania *na Úrad na ochranu osobných údajov Slovenskej republiky, ak by ste sa cítili priamo dotknutí na svojich právach na ochranu osobných údajov.***

\* \* \*